**De-atâtea ori...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De-atâtea ori ai stat plângând

În ceas de neputinţă...

Şi-n mijlociri prin Duhul Sfânt

Cereai cu lacrimi, suspinând,

O sfântă biruinţă!

De-atâtea ori când ai căzut

Sub cruce, sub povară,

Isus, Prieten nevăzut

Ţi-a dat puteri când ai cerut,

Şi-n suflet, primăvară!

De-atâtea ori, plângând ai spus:

"Mi-e greu să urc Părinte...

De spinii răi eu sunt străpuns,

Pe calea care duce-n sus

N-am lacrimi nici cuvinte!"

"De preţ eşti înaintea Mea...

La Golgota, priveşte!

Oricât ar fi crucea de grea

Nicicând nu te lăsa de ea,

Când cerul te iubeşte!

Acolo sunt doar mângâieri

Şi primăveri cu soare

Chiar dacă suferi în tăceri

Şi dor aşa de mult, dureri:

Dar toate-s trecătoare!

Eu sunt cu tine-n văi adânci

Şi pe-nălţimi de Stâncă!

Sunt lângă tine chiar şi-atunci

Când eşti descurajat şi plângi,

Să-ţi şterg lacrim-adâncă...

De-atâtea ori ai stat plângând

În ceasul neputinţei,

Curând tu vei zbura.. curând

Ca-n stol de porumbei.. cântând

Spre locul porumbiţei!"